wickkiey/tamil-wikipedia-chunked huggingface dataset:
# குசுமாகரசு

## எழுத்துப்பணி

இவருடைய ஏறத்தாழ ஐம்பதாண்டு எழுத்துப்பணி இந்தியா விடுதலை பெறும் முன்பிருந்தே தொடங்கிவிட்டது. 16, கவிதைத்தொகுப்புகளும், மூன்று தொகுதி புதினங்களும், எட்டுத்தொகுதி சிறுகதைகளும், ஏழு தொகுதி உரைநடைக் கட்டுரைகளும், 18 நாடகங்களும் ஓரங்க நாடகங்களும் எழுதி புகழீட்டியுள்ளார். இவர் எழுதிய விசாக (1942) என்னும் பாடற்தொகுப்பு இந்திய விடுதலைக்கு இயக்கத்தினருக்குப் பேரூக்கம் அளித்தது. இது இன்று இந்திய இலக்கியத்தில் உயர்படைப்பாகக் கருதப்படுகின்றது.. இவருடைய நாடகப் படைப்பாகிய நாட்சம்ராட்டு (*Natsamrat*) மராத்தி எழுத்துலகில் போற்றப்படுகின்றது.
# குசுமாகரசு

## விருதுகள்

இவர் நாடளாவிய பல பரிசுகளைப் பெற்றுள்ளார், அவற்றுள் 1974 ஆம் ஆண்டிற்கான சாகித்திய அகாதமி விருது விருதும், 1988 ஆம் ஆண்டிற்கான ஞானபீட விருதும் குறிப்பிடத்தக்கன. இவர் உலக மராத்தி மாநாட்டின் தலைவராக 1989 இல் இருந்தார். இவர் மகாராட்டிரத்தில் புனே நகரத்தில் பிறந்தார், ஆனால் பெரும்பாலான வாழ்க்கையை மகாராட்டிரத்தில் நாசிக்கு நகரத்தில் கழித்தார்.
# குசுமாகரசு

## மராத்தி மொழி நாள்

இவருடைய பிறந்தநாளான பிப்ரவரி 27, மராட்டி மொழி நாளாகக் கொண்டாடப்படுகிறது.
# குசுமாகரசு

## படைப்புகள்

**கவிதைத்தொகுப்புகள்**
- விசாக (Vishakha) (1942)
- இமரேச (Himaresha) (1964)
- சந்தோமயி Chhandomayi) (1982)
- சீவனலகரி (Jeewanalahari) (1933)
- செயிச்சா குஞ்சா (Jaicha Kunja) (1936)
- சமிதா (Samidha) (1947)
- கான (Kana) (1952)
- கினாரா (Kinara) (1952)
- மராத்தி மதி (Marathi Mati) (1960)
- வாதல்வெல் (Wadalwel) (1969)
- இரசயாத்திரா (Rasayatra) (1969)
- முக்தாயன் (Muktayan) (1984)
- சிரவண் (Shrawan) (1985)
- பிரவாசி பட்சி (Prawasi Pakshi) (1989)
- பத்தேய (Patheya) (1989)
- மேகதூது (Meghdoot) (காளிதாசரைன் மேகதூதின் மொழிபெயர்ப்பு) (1956)
- சுவாகத்து (Swagat) (1962)
- பாலபோத மேவியத்தில் குசுமாகரசு) (1989)  
**புதினத் தொகுப்புகள்**
- பூக்காரி (Phulawāli)
- சோட்டே ஆணி மோட்டே (Chhote Āni Mothe)
- சத்தாரிச்சே போல் ஆணி இதேர் கதா (Satāriche Bol Āni Iter Kathā)
- காஃகி விருத்தா காஃகி தருண் (Kāhi Wruddha, Kāhi Tarun)
- பிரேம் ஆணி மாஞ்சார் (Prem Āni Mānjar)
- அப்பாயிண்மெண்ட்டு(Appointment)
- ஆஃகே ஆணி நாஃகி (Āhe Āni Nāhi)
- விராமச்சின்னே (Wirāmachinhe)
- பிரத்திசாது (Pratisād)
- ஏக்காக்கித் தாரா (Ekāki Tārā)
- வாதேவாரல்யா சாவல்யா (Wātewaralyā Sāwalyā)
- சேக்பியரேச்சியா சோதாத்து (Shakespearechyā Shodhāt)
- உரூப்பரேசா (Roopareshā)
- குசுமாகரசாஞ்சியா பாரா கதா (Kusumāgrajānchyā Bārā Kathā)
- சாதூச்சி ஃகோதி (Jādoochi Hodi) (குழந்தைகளுக்காக)  
**நாடகங்கள்**
- யயாத்தி ஆணி தேவயானி (Yayāti Āni Dewayāni)
- வீசா மணாலி தரத்தீலா (Weeja Mhanāli Dharateelā)
- நாட்டசம்ராட்டு (Natasamrāt)
- தூர்ச்சே திவே (Doorche Diwe)
- தூசரா பேட்வா (Dusarā Peshwā)
- வைசெயந்தி (Waijayanti)
- கௌவுந்தேயா (Kounteya)
- இராசமுகுத்து (Rājmukut)
- ஆம்ச்சே நாவ் பாபுராவ் (Āmche Nāw Bāburāo)
- விதூசக்கு (Widushak)
- ஏக்கு ஃகோத்தி வாகின் (Ek Hoti Wāghin)
- ஆனந்து (Ānand)
- முக்கியமந்திரி (Mukhyamantri)
- சந்திர சீத்தே உகாவத்து நாஃகி *Chandra Jithe Ugawat Nāhi)
- மகாந்து (Mahant)
- கைகேயி (Kaikeyi)
- பெக்கெட் (Translation of The Honour of God by Jean Anouilh)  
**ஓரங்க நாடகம்**
- தீவானி தவா (Diwāni Dāwā)
- தீவாச்சே கர் (Dewāche Ghar)
- ப்ராக்ஷி தாரே (Prakāshi Dāre)
- சங்கர்ஷ் (Sangharsh)
- பெட் (Bet)
- நாடக் பஸத் அஹே அனி இத்தர் ஏகான்கிகா (Natak Basat Āhe Āni Itar Ekānkikā)  
**புதினங்கள்**
- வைஷ்னவா (Waishnawa)
- ஜானவி (Jānhawi)
- கல்பனேச்சிய தீராவர் (Kalpanechyā Teerāwar)
# முப்தி முகமது சயீத்

**முப்தி முகமது சயீத்** (*Mufti Mohammad Sayeed*, ) ( சனவரி 12, 1936 - சனவரி 7 , 2016) இந்தியாவின் ஜம்மு காஷ்மீர் மாநிலத்தைச் சேர்ந்த அரசியல்வாதி ஆவார். இவர் நவம்பர் 2, 2002 முதல் நவம்பர் 2, 2005 வரை ஜம்மு காஷ்மீர் முதலமைச்சராக இருந்துள்ளார். மீண்டும் இரண்டாம் முறையாக 2015 மார்ச்சுத் திங்கள் முதல் தேதியில் ஜம்மு காஷ்மீர் மாநில முதலமைச்சர் பதவியை ஏற்றார்.*காஷ்மீர் சிக்கலுக்கான தீர்வு காண்பதில் காஷ்மீர் மக்களுடன் நிபந்தனையற்ற உரையாடல்கள் தொடங்கப்பட வேண்டும் என வற்புறுத்துவதற்காக* சூலை 1999இல் ஜம்மு காஷ்மீர் மக்களின் சனநாயக கட்சி என்ற அரசியல் கட்சியை நிறுவினார்.
# முப்தி முகமது சயீத்

## அரசியல் வாழ்க்கை

முப்தி மொகமது சயீது அனந்தநாக்கில் பிறந்தவர். தொடக்கக் காலத்தில் வழக்கறிஞராகப் பணிபுரிந்தார். முப்தி மொகமது சயீது 1987 ஆம் ஆண்டு வரை இந்தியத் தேசியக் காங்கிரசில் இருந்தார்.பின்னர் வி.பி.சிங் தலைமையில் இருந்த கட்சியான ஜன மோர்ச்சாவில் சேர்ந்தார். 1989 இல் இந்திய நடுவண் அரசில் உள்துறை அமைச்சர் ஆனார். உள்துறை அமைச்சர் ஆன சில நாள்களில் இவருடைய மூன்றாம் மகள் ரூபையா சயீத் சில பயங்கரவாதிகளால் கடத்தப் பட்டார். அந்தப் பயங்கரவாதிகளின் கோரிக்கைக்கு ஏற்ப 5 தீவிரவாதிகளை அரசு விடுதலை செய்தது.பி.வி.நரசிம்மராவ் தலைமை அமைச்சராக இருந்தபோது இவர் காங்கிரசில் மீண்டும் சேர்ந்தார்.
1999 ஆம் ஆண்டில் தம் மகள் மெகபூபா முப்தியுடன் இணைந்து ஜம்மு காஷ்மீர் மக்கள் சனநாயகக் கட்சியைத் தொடங்கினார்.
பாரதிய சனதா கட்சியுடன் கூட்டு சேர்ந்து ஜம்மு காஷ்மீரில் மாநில அரசின் முதல்வரானார்.
# முப்தி முகமது சயீத்

## மறைவு

ஜம்மு காஷ்மீர் மாநில முதல்வராக இருந்த இவர் உடல்நலக் குறைபாடு காரணமாக புதுதில்லியில் உள்ள மருத்துவமனையில் சேர்க்கப்பட்டார். அங்கு சிகிச்சை பலனளிக்காமல் ஜனவரி 7, 2016 அன்று தன் 79 வயதில் காலமானார். ஜம்மு காஷ்மீர் மாநில முதல்வராக இவரின் மகள் மெகபூபா முப்தி பதவியேற்றார்.
# நஸ்தலீகு வரிவடிவம்

**** (**நஸ்தஃலீக்**; பாரசீகத்தில்: **) பாரசீக, அரபு வரிவங்களை எழுதப் பயன்படுத்தப்படும் வனப்பெழுத்துக்களில் முதன்மையான ஒன்றாகும். மரபுப்படி இது பாரசீக வனப்பெழுத்தின் பாணி ஆகும். இது எட்டாவது, ஒன்பதாவது நூற்றாண்டுகளில் ஈரானில் உருவானது. சில நேரங்களில் இது அரபு மொழியை எழுதவும் பயன்படுகின்றது. அரபு மொழியில் தலைப்புக்களை எழுதப் பயன்படுத்தப்படும் இவ்வடிவம் *தஃலீக்* எனப்படுகின்றது. இருப்பினும் பாரசீக, துருக்கிய, உருது, தெற்காசிய மொழிகளில் இதன் தாக்கம் மிகுந்துள்ளது. நஸ்தஃலீகு வரிவடிவம் ஈரான், பாக்கித்தான், ஆப்கானித்தான், இந்தியாவின் சம்மு காசுமீர் பகுதிகளில் கவிதைப் படைப்புக்களிலும் கலைப் படைப்புக்களிலும் பெரிதும் பயன்படுத்தப்படுகின்றது.
# நஸ்தலீகு வரிவடிவம்

## வெளியிணைப்புகள்

- Rumicode: Online Service For Nastaʿlīq Calligraphy
- Nastaliq Online: Online Service For Nastaʿlīq Calligraphy
- Download Nastaʿlīq Unicode Font by the Supreme Council of ICT Iran
- Download IPA for Urdu and Roman Urdu for Mobile and Internet Users
- Iranian Calligraphers Association
- Center for Research in Urdu Language Processing - Download Urdu Fonts
- Free True Type font covering basic Nastaʿlīq.
- Nastaʿlīq Writer for Macintosh, from the SIL. Requires QuickDraw GX or Mac OS X.
- Pak Nastaleeq : Official *Pak Nastaleeq* Font site
- InPage Urdu : Official InPage Urdu DTP software site
- Faiz Nastaliq: Official Faiz Nastaʿlīq site
- Short introduction to Persian calligraphy
- Profiles and works of World Islamic calligraphy
- Nastaliq Script | Persian Calligraphy
# கிருட்டிணகிரி மாவட்டப் பாளையங்கள்

தமிழகத்தின் கிருட்டிணகிரி மாவட்டப் பகுதிகளில் விசயநகர பேரரசு வீழ்ச்சியடைந்த காலத்தில், இப்பகுதிகளை நிர்வகித்துவந்த தலைவர்கள் தங்கள் ஆட்சிப்பகுதிகளை பாளையங்களாக உருவாக்கிட அவர்கள் பாளையக்காரர்களாக அறியப்பட்டார்கள். அத்தகைய பாளையங்களில் தேன்கனிக்கோட்டை, செகதேவி, பாகலூர், சூளகிரி, இரத்தினகிரி, ஆலம்பாடி பாளையங்கள் குறிப்பிடத்தக்கன.
# கிருட்டிணகிரி மாவட்டப் பாளையங்கள்

## பாகலூர் பாளையம்

பாகளூர் பாளையம் என்பது இன்றைய ஒசூர் வட்டத்தில் ஒசூரில் இருந்து 14 கிலோமீட்டர் தொலைவில் தென்பெண்ணையாற்றங்கரையில் 89 கிராமங்களை உள்ளடக்கிய பாளையமாகும். குப்பல்ல குர்ரப்ப நாயக்கனால் போசாள மன்னன் இரண்டாம் வீர வல்லாளன் காலத்தில் கி.பி. 1207இல் உருவானது இந்த பாகளூர் பாளையம். ஒசூர் நரத்தின் வளர்ச்சியில் பாகளூர் பாளையக்காரர் குத்தல குர்ரப்ப நாயக்கனின் பங்கு முக்கியமானது. ஆங்கிலேயருக்கும் ஐதர் அலி ,திப்பு சுல்தான் ஆகியோருக்கு நடந்த போர்களில் பாகளூர் பாளையக்காரர்கள் முக்கியப் பங்குவகித்தனர். இவர்கள் ஆங்கிலேயருக்கு ஆதரவாக இருந்ததால் ஆங்கிலேயர் காலத்திலும் பாகளூர் பாளையம் தொடர்ந்து நீடித்தது. 21.10.1904இல் ரெவின்யு போர்டு உத்தரவுப்படி பாளையத்தினிடமிருந்து கிராமங்கள் விடுதலைப் பெற்றன.
# கிருட்டிணகிரி மாவட்டப் பாளையங்கள்

## பேரிகை பாளையம்

பேரிகை பாளையமும் மைசூர் போர்களின் போது ஆங்கிலேயருக்கு ஆதரவாக இருந்த பாளையமாகும். ஐந்தாவது பாளையக்காரரின் மகள் குப்பம்மாள் கட்டிய பெரிய ஏரி இன்றும் பாளையக்காரர்களின் ஆட்சியின் சின்னமாக விளங்குகிறது.
# கிருட்டிணகிரி மாவட்டப் பாளையங்கள்

## செகதேவி பாளையம்

செகதேவி பாளையம் எ்ன்பது கிருட்டிணகிரியில் இருந்து திருவண்ணாமலை செல்லும் சாலையில் 12 கிலோ மீட்டர் தொலைவில் செகதேவி என்னும் சிற்றூரை மையமாகக் கொண்டு இருந்தது. பாராமகால் கோட்டைகளில் ஒனாறாகிய செகதேவி துர்கம் இங்கு சிதைந்த நிலையில் மலைமேல் உள்ளது.
# கிருட்டிணகிரி மாவட்டப் பாளையங்கள்

## இரத்தினகிரி பாளையம்

இரத்தினகிரி பாளையம் என்பது தேன்கனிக்கோட்டை வட்டத்தில் அமைந்துள்ளது. 1799 ஆம் ஆண்டு கேப்டன் இர்டன் என்பவன் இரத்தினகிரி பாளையத்தைக் கைப்பற்றினான் அதன்பிறகு ஆங்கிலேயர் ஆட்சிக்கு இப்பகுதி உட்பட்டது.இப்போது சிற்றூராக சிதைந்த கோட்டைச் சுவடுகளுடன் காணப்படுகிறது.
# கிருட்டிணகிரி மாவட்டப் பாளையங்கள்

## சூளகிரி பாளையம்

சூளகிரி பாளையம் கோட்டையுடன் இருந்தது இக்கோட்டை வீரசைவ மரபைச்சேர்ந்த பாளையக்காரரால் கட்டப்பட்டதாகும்.  
கிருஷ்ணகிரி மாவட்ட வரலாற்றுச் சுவடுகள், புலவர் கோவிந்தன். வெளியீடு கிருஷ்ணகிரி மாவட்ட வரலாற்று மையம்.
# முருங்கன்

**முருங்கன்** இலங்கையின் வட மாகாணத்தில் உள்ள மன்னார் மாவட்டத்தைச் சேர்ந்த ஒரு ஊர். இது மதவாச்சி - தலைமன்னார் வீதி எனப்படும் ஏ-14 நெடுஞ்சாலையை முருங்கன் சிலாவத்துறை வீதி சந்திக்கும் இடத்தை அண்டி அமைந்துள்ளது. இவ்வூர் மன்னார் மாவட்டத்தின் நானாட்டான் பிரதேச செயலாளர் பிரிவில் உள்ள முருங்கன் கிராம அலுவலர் பிரிவுக்குள் அடங்குகிறது. மதவாச்சியில் இருந்து தலைமன்னாருக்குச் செல்லும் தொடர்வண்டிப் பாதையும் முருங்கனுக்கு ஊடாகவே செல்வதுடன், அங்கே தொடர்வண்டி நிலையம் ஒன்றும் உள்ளது.
முருங்கனில் ஒரு மாகாணப் பாடசாலையும், ஒரு பிரதேச வைத்தியசாலையும் உள்ளன. இங்கே அஞ்சல், தந்தி வசதிகளுடன் கூடிய அஞ்சல் நிலையம் ஒன்றும் உள்ளது.
# அவிஜித் ராய்

**அவிஜித் ராய்** (ஆங்கிலம்: Avijit Roy, வங்காள மொழி: অভিজিৎ রায়, இறப்பு, 26, 2015) அமெரிக்காவில் வசித்த வங்காளதேசத்தைச் சார்ந்த பொறியாளர் ஆவார். இவர் விமரிசகர் மற்றும் கட்டுரையாளருமாவார். பிப்ரவரி 26, 2015 அன்று கடத்தப்பட்டு பின்னர் கொல்லப்பட்டார். பகுத்தறிவு மற்றும் இறைமறுப்புக் கொள்கையுடைய இவர் தனது *முக்தோ மோனோ* (Mukto-Mona) எனும் இணையத்தளத்திற்காகப் பரவலாக அறியப்பட்டார்.
# அவிஜித் ராய்

## கொலை மிரட்டல்

*அவிஜித் ராய்* வங்காளதேசத்தின் மனித உரிமைச் செயற்பாட்டாளரான *அஜோய் ராய்* எனும் *தாக்கா பல்கலைக்கழகப்* பேரசிரியரின் மகனாவார். இவருக்கு வங்காளதேச இஸ்லாமிய அடிப்படைவாதிகள் கொலை மிரட்டல் விடுத்திருந்தனர்.
# அவிஜித் ராய்

## படைப்புகள்

இவர் மொத்தம் எட்டு புத்தகங்களை எழுதியுள்ளார். இவருடைய பல கட்டுரைகள் நாளிதழ்களில் வெளியாகியுள்ளன. இவரது கடைசி இரண்டு புத்தகங்களான *த பிலாசஃபி ஆஃப் டிஸ்பிலீவ்* (The Philosophy of Disbelief) மற்றும் * த வைரஸ் ஆஃப் பெயித்* (The Virus of Faith) ஆகிய புத்தகங்கள் சர்ச்சைக்குள்ளாகி பரவலான கவனத்தைப் பெற்றன.
# அவிஜித் ராய்

## மரணம்

வங்காளதேசத்தில் நடைபெற்ற *எக்குஷே புத்தகக் கண்காட்சி*க்கு (Ekushe Book Fair) வந்திருந்தபோது 26, பிப்ரவரி 2015 அன்று கடத்தப்பட்டு பின்னர் கொல்லப்பட்டார்.
# பிரசாதம்

**பிரசாதம்** (Prasad or Prasada or Pradasadam}( என்பது இறைவனுக்கு நைவேத்தியமாக படைக்கப்படும் தூய்மையான பல்வகையான உணவுப் பொருட்கள், பூக்கள், துளசி போன்ற இலைகளை பக்தர்களுக்கு விநியோகம் செய்வது ஆகும். பக்தர்களுக்கு பிரசாதம் தரும் வழக்கத்தை சீக்கியர்கள் தாங்கள் வழிபடும் இடங்களில் மேற்கொள்கின்றனர். இந்துக்கள் தங்கள் வீடுகளிலும் சுவாமிக்குப் படைக்கப்பட்ட நெய்வேத்தியத்தை பிறர்க்கு பிரசாதமாக வழங்குகின்றனர்.பகவானுக்குப் படைக்கப்பட்ட உணவை பிறரிடம் பகிர்ந்து உண்ண வேண்டும் என பகவத் கீதையில் ஸ்ரீகிருஷ்ணர் உரைத்துள்ளார்.  
சிவன் கோயில்களில் மட்டும் ஈஸ்வரனுக்குப் படைக்கப்பட்ட நெய்வேத்தியத்தை பக்தர்களுக்கு பிரசாதமாக வழங்குவதில்லை.
# பிரசாதம்

## தனித்தமிழ்

மீயூண் (மீ ஊண்)
# ஹென்றி வாட்ஸ்வொர்த் லாங்ஃபெல்லோ

**ஹென்றி வாட்ஸ்வொர்த் லாங்ஃபெல்லோ** (பெப்ரவரி 27, 1807 – மார்ச் 24, 1882 Henry Wadsworth Longfellow) என்பவர் ஒரு உலகப்புகழ்பெற்ற கவிஞர்,கல்வியாளர் ஆவார். இவரது எழுத்துக்கள் பெரும்பாலும் இயற்கை, கலாச்சாரம், தார்மிக மதிப்பீடுகள், மக்களின் பொருள் தேடும் பயணம் முதலானவை குறித்து இருந்தன. புகழ்பெற்ற பிற மொழிப் படைப்புகளை ஆங்கிலத்தில் மொழிபெயர்த்தவர். மொழிபெயர்ப்பாளர்களை ஊக்கப்படுத்தியவர். இவரது கவிதைகள் பல மொழிகளில் மொழிபெயர்க்கப்பட்டுள்ளன.
# ஹென்றி வாட்ஸ்வொர்த் லாங்ஃபெல்லோ

## பிறப்பும்,கல்வியும்

இவர் அமெரிக்காவின் போர்ட் லேண்ட் நகரில் 27.2.1807 இல் பிறந்தார். இவரது தந்தை ஒரு வழக்கறிஞர்.  
கற்பதிலும் புத்தகம் வாசிப்பதிலும் இவருக்கு இருந்த ஆர்வத்தை இவரது தாயார் ஊக்கப்படுத்தினார். பல நல்ல புத்தகங்களை வாங்கிக் கொடுத்தார். பள்ளியில் மிகவும் கெட்டிக்கார மாணவர் என்று பெயர் பெற்றவர். தனது முதல் கவிதையை லாங்ஃபெல்லோ தனது 13ஆம் வயதில் வெளியிட்டார்.  
போடன் கல்லூரியில் தனது 15ஆம் வயதில் சேர்ந்தார். பட்டப் படிப்பு முடிப்பதற்குள் 40 கவிதைகளை வெளியிட்டார்.
# ஹென்றி வாட்ஸ்வொர்த் லாங்ஃபெல்லோ

## பல்வேறு மொழிகளைக் கற்றல்

ஐரோப்பிய நாடுகளுக்குச் சென்று பிரெஞ்ச், ஸ்பானிஷ், ஜெர்மன், இத்தாலி, போர்ச்சுகீசி போன்ற மொழிகளைக் கற்றார்.
# ஹென்றி வாட்ஸ்வொர்த் லாங்ஃபெல்லோ

## பணிகள்

இவர் தன் படிப்பு முடிந்தபின் அவர் படித்த கல்லூரியிலேயே பணியாற்றினார். இந்தக் காலகட்டத்தில் நிறைய பாடப் புத்தகங்களை எழுதினார். 1836-ல் ஹார்வர்டு கல்லூரியில் பேராசிரியராகப் பணியாற்றினார். பேராசிரியர் பணியில் இருந்து 1853-ல் ஓய்வு பெற்று முழுநேர எழுத்துப் பணியில் ஈடுபட்டார்.
# ஹென்றி வாட்ஸ்வொர்த் லாங்ஃபெல்லோ

## கவிதைத் தொகுப்புகள்

‘எ பில்கிரிமேஜ் பியாண்ட் த ஸீ’ என்ற பயண நூலை 1839இல் எழுதியுள்ளார். ‘வாய்சஸ் ஆப் த நைட்’ என்ற கவிதைத் தொகுப்பை வெளியிட்டார். இதைத் தொடர்ந்து ‘தி வில்லேஜ் ஆஃப் பிளாக்ஸ்மித்’, ‘த ரெக் ஆஃப் த ஹெஸ்பெரஸ்’ உள்ளிட்ட இவரது கவிதைத் தொகுப்புகள் வெளிவந்து மாபெரும் வெற்றி பெற்றன.
# ஹென்றி வாட்ஸ்வொர்த் லாங்ஃபெல்லோ

## மொழிப் பெயர்ப்புகள்

ஐரோப்பா, ஆசியா, அரேபிய நாடுகளை சேர்ந்த பல புகழ்பெற்ற கவிதைகளைத் தொகுத்து 31 தொகுதிகளாக ‘போயம்ஸ் ஆஃப் பிளேசஸ்’ என்ற பெயரில் 1874-ல் வெளியிட்டார்.  
1861-ல் உடையில் தீப்பற்றியதில் மனைவி இறந்தார். அவரைக் காப்பாற்றும் முயற்சியில் இவருக்கும் பலத்த காயம் ஏற்பட்டது. முகத்தில் தீக்காயம் ஏற்பட்டு மழிக்க முடியாமல் போனதால் நீண்ட தாடி வளர்ந்தது. நாளடைவில் அதுவே அவரது அடையாளமானது. லாங்ஃபெல்லோ 75 வயதில் (1882) மறைந்தார்.
# ஹென்றி வாட்ஸ்வொர்த் லாங்ஃபெல்லோ

## விருதுகள்

1859இல் ஹார்வர்டு பல்கலைக்கழகம் இவருக்கு மதிப்புறு முனைவர் பட்டம் வழங்கியது. 2007-ல் அமெரிக்கா இவரது பெயரில் தபால் தலை வெளியிட்டது.
# பிரியன்

**பிரியன்** என்பவர் ஒரு திரைப்பட பாடலாசிரியர் ஆவார். இவர் திருச்சி மாவட்டத்தில் பிறந்தவர்.
# பிரியன்

## வாழ்க்கைக் குறிப்பு

பாடலாசிரியர் பிரியன் (பிறப்பு – ஏப்ரல் 4) திருச்சி மாவட்டத்தைச் சேர்ந்தவர். பள்ளிப் படிப்பை திருச்சி பிஷப் ஹீபர் மேல்நிலைப் பள்ளியில் முடித்தார். தேசியக்கல்லூரியில் இளங்கலை வணிகமும், மதுரைக் காமராசர் பல்கலைக்கழகத்தில் முதுகலைத் தமிழும் முடித்தவர். கல்லூரிக் காலத்தில் மாநகர அளவில் மாணவர் சங்கத் தலைவராகத் தேர்ந்தெடுக்கப்பட்டவர்.
# பிரியன்

## பாடலாசிரியர்

2003 ஆம் ஆண்டு சென்னைக்கு வந்த இவர் 2005 ஆம் ஆண்டு வெளியான ‘ஆட்டம்’ எனும் திரைப்படத்தில் அனைத்துப் பாடல்களையும் எழுதிப் பாடலாசிரியராக அறிமுகமானார். பல படங்களுக்குப் பின் இயக்குநர் மிஸ்கின் இயற்றிய ‘அஞ்சாதே’ திரைப்படத்தில் இவர் எழுதிய ‘மனசுக்குள் மனசுக்குள்’ பாடல் இவரை அடையாளப்படுத்தியது. அதைத் தொடர்ந்து விஜய் ஆண்டனி இசையில் ‘காதலில் விழுந்தேன்’ திரைப்படத்தில் ‘புயலாய் புறப்படு’ பாடல் எழுதி, தொடர்ந்து நிறையப் பாடல்கள் இயற்றி வருகிறார். வேலாயுதம் படத்தில் இடம் பெற்ற ‘வேலா வேலா வேலாயுதம்’ பாடல் குறிப்பிடத்தக்க பாடலாகும்.  
இசையமைப்பாளர் விஜய் ஆண்டனி கதாநாயாகனாக நடித்த ‘நான்’ திரைப்படத்தில் இவர் எழுதிய ‘மக்காயாலா மக்காயாலா’ பாடல் இளைஞர்களை வெகுவாகக் கவர்ந்தது. ஒளிப்பதிவாளர் விஜய் மில்டன் இயக்கிய ‘கோலிசோடா’ திரைப்படத்தில் இவர் இயற்றிய தன்னம்பிக்கைப் பாடலான ‘ஜனனம் ஜனனம்’ மற்றும் இசையமைப்பாளர் விஜய் ஆண்டனி அவர்களின் ‘சலீம்’ திரைப்படத்தில் இவர் எழுதிய ‘மஸ்காரா போட்டு’ பாடல்கள் பெரும் வெற்றி பெற்றன. இதுவரை ஏறத்தாழ **470** பாடல்களுக்கு மேல் எழுதியுள்ளார். **200**-க்கும் மேற்பட்ட விளம்பரங்களுக்கும் வரிகள் அமைத்துள்ளார்.  
இவர் பாடலாசிரியராக மட்டுமில்லாது, சிறந்த அடுத்தத் தலைமுறைப் பாடலாசிரியர்களை உருவாக்க வேண்டும் எனும் நன்னோக்கத்தில் 2013 ஆம் ஆண்டில் "**தமிழ்த் திரைப்பாக்கூடம்"** எனும் அமைப்பை உருவாக்கி, உலக அளவில் முதல் படிப்பாக.. தமிழ்த் திரைப்பாடல் எழுதக் கற்றுக் கொள்வதற்கான "திரைப்பாடல் இயற்றுநர்" எனும் பட்டயப் படிப்பை நடத்தி, பலருக்கு பாடல் எழுதும் பயிற்சியை கொடுத்து வருகிறார். முன்னணிப் பாடலாசிரியர்கள், இசையமைப்பாளர்கள், இயக்குநர்கள், திரைத்துறை பிரபலங்கள் நேரடியாகக் கலந்துகொண்டு பயிற்சி அளித்துவரும் இவரது வகுப்பில் இருந்து பத்திற்கும் மேற்பட்ட இளம் பாடலாசிரியர்கள் திரைத்துறையில் பாடல் இயற்றி வருகின்றனர்.  
கவியரசு கண்ணதாசன் விருது உட்பட பல விருதுகளைப் பெற்றுள்ள இவருக்கு அமெரிக்கா மற்றும் இந்தியாவில் இயங்கி வரும் சர்வேதச அப்போஸ்தல பல்கலைக்கழகம் 2015 ஆம் ஆண்டு **இலக்கியத்திற்கான டாக்டர் பட்டம்** வழங்கிச் சிறப்பித்துள்ளது. மேலும் குளோபல் பீஸ் பல்கலைக்கழகம் (USA) 2017 ஆம் ஆண்டு **இலக்கியத்திற்கான டாக்டர் பட்டம்** வழங்கிச் சிறப்பித்தது.
# பிரியன்

## இயற்றிய சில பாடல்கள்

- கலகத்தலைவன் - நீளாதோ இன்னும் நீளாதோ..
- சினம் - கண்ணில் ஈரம்..
- கடாரம் கொண்டான் - கடாரம் கொண்டான்..
- நெஞ்சமுண்டு நேர்மையுண்டு ஓடு ராஜா - அன்பின் வழியது..
- படைவீரன் - லோக்கல் சரக்கா.. மற்றும் இதுவரை நான்..
- பிச்சைக்காரன் உனக்காக வருவேன்..
- சலீம் - மஸ்காரா போட்டு..
- கோலிசோடா - ஜனனம்.. ஜனனம்..
- நான் - மக்காயாலா.. மக்காயாலா..
- வேலாயுதம் - வேலா.. வேலா.. வேலாயுதம்..
- முரண் - இதுவரை என் நெஞ்சை.. மற்றும் நாளை என்னவென்று..
- யுவன் யுவதி -/உன் கண்ணைப் பார்த்த பிறகு..
- உத்தமபுத்திரன்- உசுமுலாரசே.. உசுமுலாரசே.. மற்றும் என் நெஞ்சு சின்ன இலை..
- நினைத்தாலே இனிக்கும் - செக்ஸி லேடி.. கிட்ட வாடி..
- தநா அல 4777- சொர்க்கம் மதுவிலே..
- அ..ஆ..இ..ஈ- அ..ஆ..இ..ஈ சொல்லித் தருதே வானம்..
- ரசிக்கும் சீமானே- நான் உன்னைப் பார்க்கும் நேரம்..
- காதலில் விழுந்தேன்- டோலே.. டோலே.. புயலாய் புறப்படு..
- அஞ்சாதே -/மனசுக்குள் மனசுக்குள் புதுமழை..
- கடாரம் கொண்டான் - கடாரம் கொண்டான்..
# மடு வீதி

**மடுவீதி** அல்லது **மடுறோட்** என்பது, இலங்கையின் மன்னார் மாவட்டத்தில் அமைந்துள்ள ஓர் இடத்தைக் குறிக்கும். இது புளியடி இறக்காமம் - மடு வீதி, மதவாச்சி - தலைமன்னார் வீதி எனப்படும் ஏ-14 நெடுஞ்சாலையைச் சந்திக்கும் இடத்தை அண்டி அமைந்துள்ளது. மன்னார் மாவட்டத்தின் மடு பிரதேச செயலாளர் பிரிவில் உள்ள மாளுவரையர்கட்டையடம்பன் கிராம அலுவலர் பிரிவுக்குள் அடங்குகிறது.  
மதவாச்சி, தலைமன்னார் ஆகிய இடங்களை இணைக்கும் தொடருந்துப் பாதை இவ்விடத்தினூடாகச் செல்வதுடன் இங்கே ஒரு தொடருந்து நிலையமும் அமைந்துள்ளது. புகழ் பெற்ற மடு மாதா கத்தோலிக்கத் தேவாலயத்துக்கு யாத்திரை செல்வோர் இந்தத் தொடருந்து நிலையத்தில் இறங்கிப் பேருந்து மூலம் தேவாலயத்துக்குச் செல்வர்.
# சம்மு காசுமீர் முதலமைச்சர்களின் பட்டியல்

**சம்மு காசுமீர் முதலமைச்சர்** (*Chief Minister of Jammu and Kashmir*) வட இந்திய யூனியன் பிரதேசமான சம்மு காசுமீரின் முதன்மை செயலதிகாரி ஆவார். மார்ச்சு 30, 1965க்கு முன்பாக இப்பதவி **சம்மு காசுமீரின் பிரதமர்** என்றறியப்பட்டது. சம்மு காசுமீர் மாநிலம் தனது *வசீர்-ஏ-ஆசம்* (பிரதமர்) மற்றும் *சதர்-ஏ-ரியாசத்*தை (அரசுத்தலைவர்) தேர்ந்தெடுத்துக் கொண்டது. சம்மு காசுமீர் அரசியலமைப்பில் 1965இல் மேற்கொண்ட திருத்தத்தின்படி தற்போது இந்தியாவின் மற்ற மாநிலங்களைப் போலவே முறையே முதலமைச்சர் மற்றும் ஆளுநர் எனப்படுகின்றனர். மார்ச்சு 30, 1965 அன்று செயற்பாட்டிற்கு வந்த இந்த மாற்றத்தின்போது பிரதமராக செயல்புரிந்த குலாம் முகமது சாதிக் முதல் முதலமைச்சராகப் பொறுப்பேற்றுக் கொண்டார்.  
ஜூன் 2018 முதல் சம்மு காசுமீர் முதலமைச்சர் பதவி வெறுமையாக உள்ளது; மாநிலத்தில் குடியரசுத் தலைவர் ஆட்சி செயற்பாட்டில் உள்ளது.
# சம்மு காசுமீர் முதலமைச்சர்களின் பட்டியல்

## சம்மு காசுமீர் பிரதமர்கள்

### கட்சிகளைக் குறிக்கப் பயன்படுத்தப்பட்டுள்ள வண்ணங்கள்

<div>
<div>  
</div>
</div>
# சம்மு காசுமீர் முதலமைச்சர்களின் பட்டியல்

## சம்மு காசுமீர் முதலமைச்சர்கள்

தொடர்ந்து நடுவண் அரசில் நல்வாழ்வுத் துறை அமைச்சராகப் பணியாற்றியுள்ளார்.]]
, அப்துல்லாக் குடும்பத்திலிருந்து முதல்வரான மூன்றாம் தலைமுறையினராவார்.]].
# சேக் அப்துல்லா

**சேக் முஹம்மது அப்துல்லா** (*Sheikh Mohammed Abdullah*, 5 திசம்பர் 1905 – 8 செப்டம்பர் 1982) இந்தியாவின் வடகோடி மாநிலமான சம்மு காசுமீர் அரசியலில் முதன்மை பங்களித்த இந்திய அரசியல்வாதி ஆவார். "சேர்-இ-காசுமீர்" (காசுமீரின் சிங்கம்) என்ற பட்டப்பெயர் சூட்டிக்கொண்ட அப்துல்லா தேசிய மாநாட்டு கட்சி நிறுவிய தலைவரும் மூன்று முறை சம்மு காசுமீர் முதல்வராக பணியாற்றியவருமாவார். மகாராசா ஹரி சிங்கின் ஆட்சிக்கு எதிராக குரலெழுப்பி காசுமீரில் தன்னாட்சி ஏற்பட போராடினார்.  
1947ஆம் ஆண்டில் சம்மு காசுமீர் இந்தியாவுடன் இணைக்கப்பட்டபோது இம்மாநில பிரதமராக பொறுப்பில் இருந்தார். ஆகத்து 8, 1953இல் பிரதமர் பதவியிலிருந்து விலக்கப்பட்டு பக்சி குலாம் மொகமது புதிய பிரதமராக நியமிக்கப்பட்டார். அப்துல்லா சிறை செய்யப்பட்டு மாநிலத்தை விட்டு வெளியேற்றப்பட்டார். தமிழகத்தின் கொடைக்கானல் மலைத்தலத்தில் காவலில் வைக்கப்பட்டிருந்தார். 1965இல் ‘சதர்-ஏ-ரியாசத்’திற்கு மாற்றாக ஆளுநரையும் ‘பிரதமருக்கு’ மாற்றாக முதல்வரையும் பயன்படுத்த அரசியலமைப்பு சட்டம் திருத்தப்பட்டது. 1974ஆம் ஆண்டில் இந்திரா காந்தியுடன் ஏற்பட்ட உடன்பாட்டின்படி மீண்டும் மாநிலத்தின் முதலமைச்சராகப் பொறுப்பேற்றார். செப்டம்பர் 8, 1982இல் தமது மரணம் வரை தொடர்ந்து முதல்வராக நீடித்தார்.
# வீடு திரும்புதல்

**வீடு திரும்புதல்** அல்லது **தாய் மதம் திரும்புதல்** (*Ghar Wāpsi* ) என்பது இந்து, சீக்கியம் மற்றும் சார்ந்த சமயத்திலிருந்து பிற சமயங்களுக்கு மதம் மாறியவர்கள் மீண்டும் தாய் மதமான இந்து மற்றும் சீக்கிய சமயத்தில் மீண்டும் இணைவதற்கு *வீடு திரும்புதல்* என்பர். இதனை இந்தியாவில் செயல்படும் விஷ்வ இந்து பரிசத் மற்றும் ராஷ்டிரிய சுயம்சேவாக் சங்கம், *வீடு திரும்புதல்* என்ற நிகழ்ச்சிகள் மூலம் வேற்று மதத்தினரை மீண்டும் இந்து சமயத்தில் சேர்க்கும் செயல் இந்திய நாடு முழுவதும் நடைபெறுகிறது.  
கேரளாவின் ஐந்து மாவட்டங்களிலும், கோவாவிலும் வேற்று மதத்தில் இணைந்த கத்தோலிக்க கிறித்தவர்களை மீண்டும் தாய் மதமான இந்து சமயத்திற்கு மாற்றும் நிகழ்ச்சிகள் நடத்த விஷ்வ இந்து பரிசத் அமைப்பு முயல்கிறது.  
ஆந்திரா மற்றும் தெலிங்கானா மாநிலத்திலிருந்து 8,000 நபர்கள் மீண்டும் *வீடு திரும்புதல்* நிகழ்வு மூலம் இந்து சமயத்திற்கு விஷ்வ இந்து பரிசத் மூலம் மீண்டும் தாய் மதமான இந்து சமயத்திற்கு திரும்பியுள்ளனர்.  
ஏற்கனவே பிற மதங்களுக்கு மாறிய 1,200 நபர்கள் மீண்டும், *வீடு திரும்புதல்* என்ற நிகழ்ச்சியின் மூலம், இந்து சமயத்திற்குத் திரும்பியுள்ளனர்.  
*வீடு திரும்புதல்* என்ற நிகழ்வின் மூலம் தாய் மதமான இந்து மதத்திற்கு மதம் மாற விரும்பும் மஞ்ஹி எனும் தாழ்த்தப்பட்ட சமூக மக்கள் தங்களுக்கு, கல்வி, சுகாதாரம், மேம்பட்ட வாழ்க்கை வசதிகள் செய்து தரவேண்டும் என்று கோரிக்கை வைத்துள்ளனர்.  
தாய் மதம் திரும்புதல் என்ற நிகழ்ச்சியின் மூலம் மேற்கு வங்காளத்தில் 100 ஆதிவாசி கிறித்தவர்கள் தாய் மதமான இந்து மதத்திற்கு மதம் மாறியுள்ளனர்.  
மீண்டும் தாய் மதம் திரும்பும், வீடு திரும்பல் என்ற நிகழ்ச்சியின் மூலம் இந்து மதத்திற்கு மக்கள் மாற்றப்படுவதை வேறு சமயத்தினர் கடும் எதிர்ப்பு காட்டி வருகின்றனர்.
# வீடு திரும்புதல்

## இதனையும் காண்க

- சுத்தி இயக்கம்
# நேந்திரம் (வாழை)

**நேந்திரம்** என்பது வாழையின் ஒருவகை. இதிலிருந்து பெறப்படும் நேந்திரம் பழம் அல்லது ஏத்தம் பழம் மற்ற வாழைப்பழங்களை விட பெரியது. கேரளத்திலும், தமிழ்நாட்டின் திருநெல்வேலி மற்றும் கன்னியாகுமரி மாவட்டத்தில் அதிகம் விளைகிறது. நேந்திரம் வாழைமரமானது 15 அடி முதல் 20 அடிவரை உயரம் வளரக்கூடியது. குலைக்கு 5 முதல் 6 சீப்புகள் வரும். ஒரு சீப்பில் 10 முதல் 12 காய்கள்வரை காய்க்கும்.
# நேந்திரம் (வாழை)

## பயன்கள்

இது பெரும்பாலும் பழமாகவோ அல்லது பழ பஜ்ஜியாகவோ உண்ணப்படுகிறது. நேந்திரங் காய் அல்லது ஏத்தங்காய் சிப்ஸ் கேரளா மற்றும் கன்னியாகுமரி மாவட்டத்தில் பிரசித்திப்பெற்றது.
# டேவிட் வார்னர்

**டேவிட் ஆன்ட்ரூ வார்னர்** (*David Andrew Warner*, பிறப்பு: 27 அக்டோபர் 1986) ஆத்திரேலியத் துடுப்பாட்ட வீரரும் பன்னாட்டு இருபது20 போட்டியில் ஆத்திரேலிய அணியின் முன்னாள் தலைவரும் ஆவார்.இடது-கை தொடக்க மட்டையாளரான இவர் 132 ஆண்டுகளில் முதல்தரத் துடுப்பாட்ட அனுபவம் எதுவும் இன்றி ஆத்திரேலியத் தேசிய அணிக்கு நேரடியாகத் தெரிவு செய்யப்பட்ட முதலாவது வீரர் ஆவார் இவர் தற்போது நியூ சவுத் வேல்ஸ் மாநில அணி , சன்ரைசர்ஸ் ஐதராபாத், சிட்னி தண்டர் அணிகளுக்காக உள்ளுர்ப் போட்டிகளில் விளையாடி வருகிறார்.  
2015 முதல் 2018 வரை தேர்வுத் துடுப்பாட்டம் மற்றும் ஒருநாள் பன்னாட்டுத் துடுப்பாட்டப் போட்டிகளில் துணைஅணித் தலைவராக இருந்தார்.  
துவக்கத்தில் *ஸ்லிப்பில்* களத்தடுப்பாடினார். பின் 2016 ஆம் ஆண்டில் கைவிரலில் காயம் ஏற்பட்ட காரணத்தினால் மத்திய திசையில் களத்தடுப்பாடி வருகிறார். ஜனவரி 23, 2017 இல் ஆலன் பார்டர் பதக்கத்தை வென்றார். இந்தப் பதக்கத்தை வென்ற நான்காவது வீரர் ஆவார். மேலும் தொடர்ச்சியாக இந்தப் பதக்கத்தை ஒரு முறைக்கு மேல் பெற்றவர் எனும் சாதனை படைத்தார்.  
ஏப்ரல், 2017 அன்றைய நிலவரப்படி, பன்னாட்டுத் துடுப்பாட்ட அவையின் தரவரிசையின் படி தேர்வுத் துடுப்பாட்டத்தில் 6 ஆவது இடத்திலும், ஒருநாள் பன்னாட்டுத் துடுப்பாட்டத்யில் 3 ஆவது இடத்திலும் உள்ளார். பன்னாட்டு இருபது20 போட்டிகளில் 1500 ஓட்டங்களைக் கடந்த முதல் ஆத்திரேலிய மற்றும் ஆறாவது சர்வதேச வீரர் எனும் சாதனையைப் படைத்தார். ஒர் ஆண்டில் ஏழு நூறுகள் அடித்த முதல் ஆத்திரேலியத் துடுப்பாட்ட வீரர் எனும் சாதனையைப் படைத்தார். செப்டம்பர் 28, 2017 இல் தனது 100 வது ஒருநாள் பன்னாட்டுத் துடுப்பாட்டப் போட்டியில் விளையாடினார். அந்தப் போட்டியில் நூறு ஓட்டங்கள் அடித்தார். இதன் மூலம் 100 வது போட்டியில் 100 ஓட்டங்கள் அடித்த முதல் ஆத்திரேலிய வீரர் மற்றும் 8 வது சர்வதேச வீரர் எனும் சாதனையைப் படைத்தார்.  
2018 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் பந்தை சேதப்படுத்திய விவகாரத்தில் மத்தியப் புலனாய்வுத் துறையின் அறிக்கையின் படி வார்னர், ஸ்டீவ் சிமித் மற்றும் கேமரான் பான்கிராஃப்ட் ஆகியோரை ஒரு ஆண்டுகாலம் சர்வதேச மற்றும் உள்ளூர்ப் போட்டிகளில் விளையாட பன்னாட்டுத் துடுப்பாட்ட அவை தடை விதித்தது. இவர் 2018 இந்தியன் பிரீமியர் லீக் தொடரில் சன்ரைசர்ஸ் ஐதராபாத் அணிக்காக தேர்வானதை இந்தியத் துடுப்பாட்டக் கட்டுப்பாடு வாரியம் தடைசெய்தது.  
2009-10 காலத்தில் இந்தியன் பிரீமியர் லீக் அணியான தில்லி டேர்டெவில்சில் சேர்க்கப்பட்டார். 2014 இந்தியன் பிரீமியர் லீக் ஏலத்தில் சன்ரைசர்ஸ் ஐதராபாத் அணியினால் 880,000 அமெரிக்க டாலர்களுக்கு ஏலத்தில் வாங்கப்பட்டார்.  
சிட்னியின் பாடிங்டன் என்ற புறநகரில் பிறந்த டேவிட் வார்னர் 19-வயதிற்கு உட்பட்டோருக்கான ஆத்திரேலிய அணியில் சேர்க்கப்பட்டு இலங்கை சென்று விளையாடினார்.
# டேவிட் வார்னர்

## ஆரம்பகால வாழ்க்கை

டேவிட் ஆண்ட்ரூ வார்னர் அக்டோபர் 27, 1986 அன்று பட்டிங்டன், சிட்னியில் பிறந்தார். தனது 13 ஆம் வயதில் இடது-கையில் மட்டையாடி வந்தபோது இவரது பயிற்சியாளர் வலது-கையால் மட்டையாடும்படி அறிவுறுத்தினார். இவர் விளையாடிய ஒரு பருவத்திற்கு பின் இவரது தாய் ஷெய்லா வார்னர் அவரை மீண்டும் இடதுகையால் விளையாடும்படி அறிவுறுத்தினார். அதன் பின் *சிட்னி கோஸ்டல் துடுப்பாட்ட சங்க* 16 வயதிற்குட்பட்டோருக்கான போட்டியில் பல சாதனைகளைப் படைத்தார். தனது 15 ஆவது வயதில் முதல் தரத் துடுப்பாட்டப் போட்டியில் விளையாடினார். பின் 19 வயதிற்குட்பட்டோருக்கான இலங்கைத் துடுப்பாட்ட அணிக்கு எதிரான போட்டியில் விளையாடிய பின் தேசிய அணியில் இடம்பெற்றார். இவர் *ராண்ட்விக் ஆண்கள் உயர்நிலைப்பள்ளியில்* பயின்றார்.
# டேவிட் வார்னர்

## பன்னாட்டு நூறுகள்

### தேர்வு நூறுகள்

| டேவிட் வார்னரின் தேர்வு நூறுகள் |  |  |  |  |  |  |  |
| --- | --- | --- | --- | --- | --- | --- | --- |
| **1** | 123* | 2 | ஹோபார்ட், ஆத்திரேலியா | பெல்லரைவ் ஓவல் அரங்கம் | 2011 | தோல்வி |  |
| **2** | 180 | 5 | பேர்த், ஆத்திரேலியா | மேற்கு ஆஸ்திரேலிய துடுப்பாட்ட சங்க அரங்கம் | 2012 | வெற்றி |  |
| **3** | 119 | 11 | அடிலெயிட், ஆத்திரேலியா | அடிலெய்டு நீள்வட்ட அரங்கம் | 2012 | சமம் |  |
| **4** | 124 | 23 | பிரிஸ்பேன், ஆத்திரேலியா | பிரிசுபேன் துடுப்பாட்ட அரங்கம் | 2013 | வெற்றி |  |
| **5** | 112 | 25 | பேர்த், ஆத்திரேலியா | மேற்கு ஆஸ்திரேலிய துடுப்பாட்ட சங்க அரங்கம் | 2013 | வெற்றி |  |
| **6** | 115 | 28 | செஞ்சூரியன், தென்னாப்பிரிக்கா | சூப்பர் ஸ்போர்ட் பார்க் | 2014 | வெற்றி |  |
| **7** | 135 | 30 | கேப் டவுன், தென்னாப்பிரிக்கா | நியூலண்ட்சு கிரிக்கெட் அரங்கு | 2014 | வெற்றி |  |
| **8** | 145 | கேப் டவுன், தென்னாப்பிரிக்கா | நியூலண்ட்சு கிரிக்கெட் அரங்கு | 2014 |  |  |  |
| **9** | 133 | 31 | துபாய், ஐக்கிய அரபு அமீரகம் | துபாய் பன்னாட்டு அரங்கு | 2014 | தோல்வி |  |
| **10** | 145 | 33 | அடிலெயிட், ஆத்திரேலியா | அடிலெய்டு நீள்வட்ட அரங்கம் | 2014 | வெற்றி |  |
| **11** | 102 | அடிலெயிட், ஆத்திரேலியா | அடிலெய்டு நீள்வட்ட அரங்கம் | 2014 |  |  |  |
| **12** | 101 | 36 | சிட்னி, ஆத்திரேலியா | சிட்னி கிரிக்கெட் மைதானம் | 2015 | சமம் | } |
# டேவிட் வார்னர்

## பன்னாட்டு நூறுகள்

### ஒருநாள் பன்னாட்டு நூறுகள்

| டேவிட் வார்னரின் ஒருநாள் பன்னாட்டு நூறுகள் |  |  |  |  |  |  |  |
| --- | --- | --- | --- | --- | --- | --- | --- |
| **1** | 163 | 19 | பிரிஸ்பேன், ஆத்திரேலியா | பிரிசுபேன் துடுப்பாட்ட அரங்கம் | 2012 | வெற்றி |  |
| **2** | 100 | 20 | அடிலெயிட், ஆத்திரேலியா | அடிலெய்டு நீள்வட்ட அரங்கம் | 2012 | தோல்வி |  |
| **3** | 127 | 51 | சிட்னி, ஆத்திரேலியா | சிட்னி கிரிக்கெட் மைதானம் | 2015 | வெற்றி | } |
# டேவிட் வார்னர்

## பன்னாட்டு நூறுகள்

### இருபது 20 நூறுகள்

| 2 | **135*** | 69 | 11 | 8 | நியூ சவுத் வேல்ஸ் புளூஸ் | சென்னை சூப்பர் கிங்ஸ் | சென்னை | 2011 |  |
| --- | --- | --- | --- | --- | --- | --- | --- | --- | --- |
| 3 | **123*** | 68 | 6 | 11 | நியூ சவுத் வேல்ஸ் புளூஸ் | பெங்களூர் ராயல் சேலஞ்சர்ஸ் | பெங்களூர் | 2011 |  |
| 4 | **102*** | 51 | 6 | 6 | சிட்னி தண்டர் | மெல்போர்ன் ஸ்டார்ஸ் | மெல்பேர்ண் | 2011 |  |
| 5<td>**109***</td> | 54 | 10 | 7<td>டெல்லி டேர்டெவில்ஸ்</td> | டெக்கான் சார்ஜர்ஸ்<td>ஐதராபாத்து (இந்தியா)</td> | 2012 |  |  |  |  |
| 6 | **126** | 59 | 10 | 8 | சன்ரைசர்ஸ் ஐதராபாத் | கொல்கத்தா நைட் ரைடர்ஸ் | ஐதராபாத்து (இந்தியா) | 2017 | } |
# ரேடியம் குளோரைடு

## தயாரிப்பு

கரைசலில் இருந்து ரேடியம் குளோரைடு இருநீரேறியாக படிகமாக்கப்படுகிறது. இப்படிகங்களை ஆர்கான் முன்னிலையில் 100 பாகை செல்சியசு வெப்பநிலையில் ஒரு மணி நேரமும் அதைத் தொடர்ந்து 5.30 மணி நேர அளவிற்கு 520 பாகை செல்சியசு வெப்பநிலையிலும் சூடாக்குவதன் மூலம் நீர்நீக்கம் செய்யலாம். ஒருவேளை மற்ற நேர்மின் அயனிகளும் கரைசலில் இருப்பதாக அறிய நேர்ந்தால் நீர்நீக்கமானது ஐதரசன் குளோரைடின் கீழ் இணைப்பு முறையில் செய்து முடிக்கப்படுகிறது .  
தொடர்ச்சியான உலர் ஐதரசன் குளோரைடு வாயு ஓட்டத்தில் ரேடியம் புரோமடை சூடாக்குவதன் மூலமாகவும் ரேடியம் குளோரைடு தயாரிக்கப்படுகிறது அல்லது ரேடியம் சல்பேட்டை உலர் காற்றில் நீர்நீக்கம் செய்தும் பின்னர் அதிலுள்ள சல்பேட்டை ஐதரசன் குளோரைடு வாயு ஓட்டத்தில் சூடாக்கியும் இதைத் தயாரிக்கலாம்.  
வாயு நிலையில் உள்ள ரேடியம் குளோரைடு மற்ற கார உலோக உப்பீனிகள் போல ரேடியம் குளோரைடு மூலக்கூறுகளாக காணப்படுகிறது. கட்புலனாகும் நிறமாலையில் இவ்வாயு 676.3 நாமீ மற்றும் 649.8 நாமீ (சிவப்பு) {[அலைநீளம்|அலைநீள]] வரம்புகளில் நன்றாகப் புலனாகிறது. ரேடியம் – குளோரின் பிணைப்பின் பிணைப்பு பிரிப்பாற்றல் 2.9 எலக்ட்ரான் வோல்டு என்றும் இந்த பிணைப்பின் நீளம் 292 பிக்கோ மீட்டர் என்றும் கணக்கிடப்பட்டுள்ளது and its length as 292&nbsp;pm..  
அபரகாந்தப் பேரியம் குளோரைடுக்கு மாறாக, ரேடியம் குளோரைடு பலவீனமான 1.05 × 106 என்ற எதிர்காந்த ஏற்புத்திறன் கொண்ட இணைகாந்தமாக இருக்கிறது. மேலும், வெளிப்படுத்தும் தீச்சுடரின் நிறத்திலும் இது பேரியம் குளோரைடுடன் மாறுபடுகிறது. பேரியம் குளோரைடு பச்சைநிற சுவாலையையும் ரேடியம் குளோரைடு சிவப்பு நிறசுவாலையையும் வெளிப் படுத்துகின்றன.
# ரேடியம் குளோரைடு

## பயன்கள்

இன்றளவிலும் பிட்ச்பிளெண்டெ அல்லது யுரேனைட்டு தாதுவில் இருந்து ரேடியம் பிரித்தெடுக்கும் ஆரம்ப கட்டங்களில் ரேடியம் குளோரைடு பயன்படுத்தப்படுகிறது.சில மில்லிகிராம் ரேடியத்திற்காக டன் கணக்கிலான தாதுப் பொருட்கள் இம்முறையில் செலவழிகிறது. பிரித்தெடுத்தலின் இறுதிக்கட்டங்களில் பயனாகும் ரேடியம் புரோமைடு அல்லது ரேடியம் குரோமேட்டு அடிப்படையில் அமைந்த இச்செயல்முறை மலிவானது என்றாலும் வினைத்திறன் குறைந்தது ஆகும்.  
ரேடான் வாயு தயாரிக்கவும் ரேடியம் குளோரைடு உபயோகமாகிறது. இவ்வாயு புற்றுநோய் சிகிச்சையில் பயன்படுத்தப்படுகிறது  
ரேடியம்-223 டைகுளோரைடு ஒரு ஆல்பா உமிழும் சேர்மம் என்பதால் கதிரியக்க மருந்தாக்குதல் தொழிலில் பயன்படுகிறது. முன்னிற்குஞ்சுரப்பி புற்றுநோய் எலும்புபுற்றாக இடம் பெயர்வதை தடுக்கும் மருந்தாக இதைப் பயன்படுத்த அமெரிக்க உணவு மற்றும் மருந்து நிர்வாகம் அளிக்கும் ஒப்புதலை 2013 ஆம் ஆண்டு மே மாதத்தில் பேயர் பெற்றார். அறியப்பட்டுள்ள மிக வலிமையான மருந்துகளில் ஒன்றாக ரேடியம் குளோரைடு 223 கருதப்படுகிறது.
# சுன்னாகம் சந்தைப் படுகொலைகள்

**சுன்னாகம் சந்தைப் படுகொலைகள்**, 1984 மார்ச் 28 இல் இலங்கையின் வடமாகாணத்தில் சுன்னாகம் நகரில் தமிழ்ப் பொதுமக்கள் மீது இராணுவத்தினரால் மேற்கொள்ளப்பட்டன. இப்படுகொலைகள் இடம்பெறுவதற்கு இரண்டு மாதங்களுக்கு முன்னர் இதே இடத்தில் உள்ள காவல் நிலையத்தில் ஆயுதப் படைகளினால் 20 தமிழ் இளைஞர்கள் சுட்டுக் கொல்லப்பட்டனர்.
# சுன்னாகம் சந்தைப் படுகொலைகள்

## படுகொலை நிகழ்வு

சுன்னாகம் சந்தை காங்கேசந்துறை வீதியில் யாழ்நகரில் இருந்து 7 கி.மீ. தொலைவில் அமைந்துள்ள ஒரு பிரபலமான சந்தை ஆகும். யாழ்ப்பாணம், கிளிநொச்சி மாவட்டங்களில் விளையும் வேளாண்மைப் பொருட்கள் இங்கு கொண்டுவரப்பட்டு விற்பனை செய்வது வழக்கம்.  
1984 மார்ச் 28 புதன்கிழமை அன்று தாங்கிகளிலும், வாகனங்களிலும் சந்தைக்கு வந்திறங்கிய இலங்கை ஆயுதப் படையைச் சேர்ந்தவர்கள் சந்தையில் கூடியிருந்தோர் மீது கண்மூடித்தனமாகச் சுடத் தொடங்கினர். பத்து பொதுமக்கள் இதில் கொல்லப்பட்டனர், 50 இற்கும் மேற்பட்டோர் காயமடைந்தனர். இதன் பின்னர் இராணுவத்தினர் சந்தைப் பகுதியில் இருந்த அனைத்துக் கடைகளையும் தீயிட்டுக் கொளுத்தினர்.  
இதன் பின்னர் அங்கிருந்து காங்கேசந்துறை வீதி வழியே சென்ற படையினர் மல்லாகம், தெல்லிப்பழைப் பகுதியில் சரமாரியாகத் சுட்டபடி சென்றனர். இதன் போது ஒருவர் கொல்லப்பட்டார். தெல்லிப்பழையைச் சேர்ந்த பாடசாலை மாணவர்கள் 26 பேர் காயமடைந்தனர். இரு கிராமங்களிலும் மொத்தமாக 20 பொதுமக்கள் காயமடைந்தனர்.
# மிட்செல் ஸ்டார்க்

**மிட்செல் ஆரன் ஸ்டார்க்** (*Mitchell Aaron Starc*, பிறப்பு: 30 சனவரி 1990) ஆத்திரேலியத் துடுப்பாட்ட வீரர் ஆவார். இவர் ஆஸ்திரேலிய தேசியத் துடுப்பாட்ட அணி மற்றும் நியூ சவுத் வேல்ஸ் அணிக்காக உள்நாட்டு துடுப்பாட்டப் போட்டிகளில் இவர் விளையாடி வருகிறார். இவர் இடது கை விரைவு வீச்சாளர் மற்றும் திறமையாக கீழ் வரிசையில் இடது கை மட்டையாடுபவர் ஆவார். 2015 துடுப்பாட்ட உலகக் கோப்பையை வென்ற ஆஸ்திரேலிய அணியில் இவர் ஒரு முக்கிய வீரராக இருந்தார், மேலும் அந்தத் தொடர் முழுவதும் நிலையான ஆட்டத் திறனை வெளிப்படுத்தியதால் இவர் தொடர் நாயகன் விருதினை வென்றார். அந்தத் தொடரில் 49 இலக்குகளைக் கைப்பற்றினார். இதன்மூலம் உலகக் கோப்பைத் தொடர் வரலாற்றில் அதிக இலக்குகளை வீழ்த்திய பந்துவீச்சாளர்கள் வரிசையில் இவர் 5 ஆம் இடத்தில் உள்ளார்.  
நவம்பர் 15, 2015 அன்று, நியூசிலாந்தின் ரோஸ் டெய்லருக்கு எதிராக மணிக்கு 160.4 கி.மீ. வேகத்தில் வீசினார். இதன்மூலம் ஒரு தேர்வுத் துடுப்பாட்டப் போட்டியில் மிக வேகமாக பதிவு பந்து வீசியவர் எனும் சாதனை படைத்தார். இலங்கைக்கு எதிராக 2016 ஆகஸ்ட் 21 அன்று 100 ஒருநாள் இலக்குகளை வீழ்த்தியதன் மூலம் விரைவாக 100 இலக்குகளைக் கைப்பற்றிய பந்து வீச்சாளராக ஸ்டார்க் ஆனார். 52 ஆட்டப் பகுதிகளில் இவர் இந்தச் சாதனையினைப் படைத்தார்.இதர்கு முன்பாக 53 ஆட்டப் பகுதிகளில் 100 விக்கெட்டுகளை வீழ்த்திய சக்லைன் முஷ்டாக்கின் (19 வயதில்) சாதனையை முறியடித்தார். இருப்பினும், 19 மாதங்களுக்குப் பிறகு, 25 மார்ச் 2018 அன்று, 44 இன்னிங்ஸ்களில் 100 விக்கெட்டுகளை வீழ்த்திய ரஷீத் கானால் இவரது சாதனை முறியடிக்கப்பட்டது. பிப்ரவரி 2019 நிலவரப்படி, ஸ்டார்க் இந்த சாதனையை எட்டிய விரைவு வீச்சாளராக இருக்கிறார்.  
ஆத்திரேலியா, சிட்னியின் போல்கம் இல்சு என்ற புறநகரில் பிறந்த இவர் ஹோம்புஷ் ஆண்கள் உயர்தரப் பள்ளியில் கல்வி கற்றார். 2010 இறுதியில் ஆத்திரேலிய அணியின் இந்தியப் பயணத்தின் போது ஜோசு ஆசில்வுட் காயமடையவே இவர் இறுதிப் பகுதியில் இவர் ஆத்திரேலிய அணியில் சேர்த்துக்கொள்ளப்பட்டார். 2010 அக்டோபரில் தனது முதலாவது ஒருநாள் போட்டியில் விசாகப்பட்டினத்தில் ஆடினார். ஆனாலும் எந்தவொரு விக்கெட்டையும் கைப்பற்றவில்லை.  
ஸ்டார்க் தனது முதலாவது தேர்வுப் போட்டியை 20100 டிசம்பர் 1 இல் நியூசிலாந்துக்கு எதிராக பிறிஸ்பேனில் விளையாடி, இரண்டு விக்கெட்டுகளைக் கைப்பற்றினார்.  
2014 இந்தியன் பிரீமியர் லீக் போட்டிகளின் போது இவர் பெங்களூர் ராயல் சேலஞ்சர்ஸ் அணியினால் வாங்கப்பட்டார்.  
30 டிசம்பர் 2016 அன்று, குத்துச்சண்டை நாள் தேர்வுத் துடுப்பாட்டப் போட்டியில் பாகிஸ்தானுக்கு எதிராக, ஓர் ஆட்டப் பகுதியில் எம்.சி.ஜி.யில் அதிக ஆறுகள் எடுத்த ஆண்ட்ரூ சைமண்ட்ஸின் சாதனையை முறியடித்தார். அந்தப் போட்டியில் இவர் 7 ஆறு ஓட்டங்களை அடித்தார் .  
நவம்பர் 2017 இல், ஷெஃபீல்ட் ஷீல்ட் போட்டியின் ஒவ்வொரு ஆட்டப் பகுதிகளிலும் மூவிலக்கினை எடுத்த முதல் பந்து வீச்சாளர் எனும் சாதனை படைத்தார். அதே நேரத்தில் 2017–18 ஷெஃபீல்ட் ஷீல்ட் பருவத்தில் மேற்கு ஆஸ்திரேலியாவுக்கு எதிராக நியூ சவுத் வேல்ஸ் அணிக்காக விளையாடுகிறார்.
# மிட்செல் ஸ்டார்க்

## தனிப்பட்ட வாழ்க்கை

ஸ்டார்க் ஸ்லோவேன் வம்சாவளியைச் சேர்ந்தவர் ஆவார். இவர் ஆஸ்திரேலிய ஒலிம்பிக் போட்டிகளில் உயரம் தாண்டும் பிராண்டன் ஸ்டார்க்கின் அண்ணன் ஆவார்.  
2015 ஆம் ஆண்டில், இவருக்கும் சக ஆஸ்திரேலிய துடுப்பாட்ட வீரர் அலிசா ஹீலியுடன் நிச்சயதார்த்தம் ஆனது. இவர்கள் 15 ஏப்ரல் 2016 அன்று திருமணம் செய்து கொண்டனர். 1950 கள் மற்றும் 1960 களில் இங்கிலாந்தைப் பிரதிநிதித்துவப்படுத்திய ரோஜர் மற்றும் ரூத் பிரிடாக்ஸ் மற்றும் 1980 கள் மற்றும் 1990 களில் இலங்கையை பிரதிநிதித்துவப்படுத்திய கை டி அல்விஸ் மற்றும் ரசாஞ்சலி டி அல்விஸ் ஆகியோருக்குப் பிறகு தேர்வுத் துடுப்பாட்டப் போட்டிகளில் விளையாடும் மூன்றாவது திருமணமான ஜோடி ஸ்டார்க் மற்றும் ஹீலி மட்டுமே. அவர்கள் 9 வயதில் இருந்தபோது சந்தித்தனர், இருவரும் வடக்கு மாவட்டங்களுக்கு குச்சக் காப்பாளர்களாக இருந்தபோது சந்தித்தனர்.  
ஆஸ்திரேலிய கால்பந்து லீக்கில் கிரேட்டர் வெஸ்டர்ன் சிட்னி ஜயண்ட்ஸை ஸ்டார்க் ஆதரிக்கிறார்.
# மிட்செல் ஸ்டார்க்

## சாதனைகள்

### தேர்வு 5 விக்கெட்டுகள் கைப்பற்றல்

| # | தரவுகள் | ஆட்டம் | எதிராக | அரங்கு | நகரம் | நாடு | ஆண்டு |
| --- | --- | --- | --- | --- | --- | --- | --- |
| **1** | 6/154 | 5 | வாக்க | பேர்த் | ஆத்திரேலியா | 2012 |  |
| **2** | 5/63 | 6 | பெல்லரைவ் ஓவல் அரங்கம் | ஹோபார்ட் | ஆத்திரேலியா | 2012 |  |
# மிட்செல் ஸ்டார்க்

## சாதனைகள்

### ஒருநாள் 5 விக்கெட்டுகள் கைப்பற்றல்

| # | தரவுகள் | ஆட்டம் | எதிராக | அரங்கு | நகரம் | நாடு | ஆண்டு |
| --- | --- | --- | --- | --- | --- | --- | --- |
| **1** | 5/42 | 9 | சார்ஜா துடுப்பாட்ட அரங்கு | சார்ஜா | அமீரகம் | 2012 |  |
| **2** | 5/20 | 16 | வாக்க | பேர்த் | ஆத்திரேலியா | 2013 |  |
| **3** | 5/32 | 17 | வாக்கா | பேர்த் | ஆத்திரேலியா | 2013 |  |
| **4** | 6/43 | 30 | எம்சிஜி | மெல்பேர்ண் | ஆத்திரேலியா | 2015 |  |
# பிரான்சிய அகாதமி

**பிரான்சிய அகாதமி** (*Académie française* , அல்லது **பிரெஞ்சு அகாதமி**, பிரான்சிய மொழியினைக் குறித்த அனைத்து விடயங்களுக்குமான முதன்மை பிரான்சிய அறிவுக் கழகமாகும். இது 1635ஆம் ஆண்டு லூயி XIII மன்னருக்கு முதன்மை அமைச்சராகவிருந்த *கர்தினால் ரிசெலியு*வினால் அலுவல்முறையாக நிறுவப்பட்டது.1793ஆம் ஆண்டிலிருந்து பிரெஞ்சுப் புரட்சியின் போது இயங்காதிருந்த இந்த அகாதமியை 1803ஆம் ஆண்டில் நெப்போலியன் மீளமைத்தார். புதிய உறுப்பினர்களை அகாதமியின் உறுப்பினர்களே தேர்ந்தெடுக்கின்றனர். உறுப்பினர்கள் தங்கள் வாழ்நாள் முழுமைக்கும் பதவியிலுள்ளனர்; ஆனால் தீயநடத்தைக்காக நீக்கப்படலாம். முதல் உலகப் போரில் வெர்தூன் வெற்றியை அடுத்து பிரான்சின் மார்ஷலாக அறிவிக்கப்பட்ட பிலிப் பெடான் 1931இல் உறுப்பினராக தேர்வு செய்யப்பட்டார்; ஆனால் இரண்டாம் உலகப் போரின் போது விஷியிலிருந்து செயல்பட்ட செருமனியின் கைப்பாவை பிரான்சிய அரசுக்கு ஆளுநராக நியமிக்கப்பட்டதை அடுத்து 1945இல் பதவி விலக நேரிட்டது. இந்த அமைப்பு பிரான்சிய மொழி குறித்த அலுவல்முறை ஆணையகமாகச் செயல்படும் பொறுப்பு கொண்டுள்ளது; இம்மொழியின் அலுவல்முறை அகரமுதலியை வெளியிடும் அதிகாரம் வழங்கப்பட்டுள்ளது.
# பிரான்சிய அகாதமி

## வெளியிணைப்புகள்

- L'Académie française
- L'Académie française from the Scholarly Societies project.
-
- Dictionnaire de l'Académie française, neuvième édition
# துஷ்மந்த சமீர

**பத்திர வாசன் துஷ்மந்த சமீரா** (*Pathira Vasan Dushmantha Chameera*, பிறப்பு: 11 சனவரி 1992) இலங்கைத் துடுப்பாட்ட வீரர் ஆவார்.  
வலக்கை நடுத்தர-விரைவுப் பந்து வீச்சாளரான இவர் தனது முதலாவது ஒருநாள் போட்டியை நியூசிலாந்துக்கு எதிராக 2015 சனவரி 29 இல் விளையாடினார். தனது முதலாவது ஓவரில் ரோஸ் டெய்லரை ஆட்டமிழக்கச் செய்தார். 2015 பெப்ரவரி 7 அன்று 2015 துடுப்பாட்ட உலகக்கிண்ணப் பயிற்சியின் போது இலங்கை அணியின் தம்மிக பிரசாத் காயமடைந்ததை அடுத்து, அவருக்குப் பதிலாக துஷ்மந்த சமீரா இலங்கை அணியில் இணைத்துக் கொள்ளப்பட்டார்.  
நீர்கொழும்பு மாரிசு ஸ்டெல்லா கல்லூரியில் கல்வி கற்ற இவர் உள்ளூரில் நோன்டிஸ்க்றிப்ட்சு அணியில் விளையாடுகிறார்.
# இயேசு, யூதர்களின் அரசர்

**இயேசு, யூதர்களின் அரசர்** என்ற தலைப்பு இயேசுவின் வாழ்வின் ஆரம்பத்திலும் முடிவிலும் குறிப்பிடப்பட்டுவதனை புதிய ஏற்பாட்டில் காணலாம்.  
புதிய ஏற்பாட்டில் இத்தலைப்பின் பயன்பாடு வியத்தகு முடிவுகளுக்கு இட்டுச் சென்றுள்ளது. மத்தேயு நற்செய்தி குறிப்பிடும் இயேசுவின் பிறப்பில், கிழக்கில் இருந்து வந்த ஞானிகள் இயேசுவை "யூதர்களின் அரசர்" என்று குறிப்பிட்டதால், ஏரோது அரசன் குழந்தைகள் படுகொலைக்கு உத்தரவிட்டார். நான்கு நற்செய்திகளின் முடிவிலும் குறிப்பிடப்படும் இயேசுவின் பாடுகளின் விபரிப்பில், "யூதர்களின் அரசர்" என்ற தலைப்பு இயேசுவின் சாவுக்கு வழிவகுக்கிறது.  
"இயேசு, யூதர்களின் அரசர்" என்பது "*INRI*" என இலத்தின் எழுத்துக்களின் சுருக்கமாக பயன்படுத்தப்படுகின்றது. இதனை மொழிபெயர்க்கும்போது, "நசரேனாகிய இயேசு, யூதர்களின் அரசர்" என வழங்கப்படும். இது எபிரேயம், இலத்தீன், கிரேக்கம் ஆகிய மூன்று மொழிகளில் இயேசு சிலுவையில் அறையப்பட்டபோது எழுதப்பட்டதாக யோவான் நற்செய்தி (19:20) குறிப்பிடுகிறது. கிரேக்கத்தில் இது "*ΙΝΒΙ*" எனக் குறிப்பிடப்படுகின்றது.  
புதிய ஏற்பாட்டில், "யூதர்களின் அரசர்” என்ற தலைப்பு யூதர் அல்லாதவர்களால் பயன்படுத்தப்பட்டது. அவர்கள் முறையே விவிலிய ஞானிகள், பொந்தியு பிலாத்து மற்றும் உரோமப்படைவீரர்கள். யூதத் தலைவர்கள் "இசுரேலின் அரசர்" என்பதையே பயன்படுத்தினர்.
# இயேசு, யூதர்களின் அரசர்

## இதனையும் காண்க

- கிறிஸ்து பெயராக்கம்
# அ. சிவசுந்தரம்

**அப்புக்குட்டி சிவசுந்தரம்** (*Appucutty Sivasunderam*, 2 அக்டோபர் 1904 - ) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும் ஆவார்.  
சிவசுந்தரம் இலங்கைத் தமிழரசுக் கட்சியின் சார்பில் கிளிநொச்சி தேர்தல் தொகுதியில் மார்ச் 1960 நாடாளுமன்றத் தேர்தலில் போட்டியிட்டு 1,159 வாக்குகள் வித்தியாசத்தில் சுயேட்சையாகப் போட்டியிட்ட அன்ரன் சி. பொன்னம்பலம் என்பவரை வென்று நாடாளுமன்றம் சென்றார். சூலை 1960 தேர்தலிலும் இவர் போட்டியிட்டு வீ. ஆனந்தசங்கரியை 3,327 வாக்குகளால் வென்று மீண்டும் நாடாளுமன்றம் சென்றார். 1970 தேர்தலில் இவர் சுயேட்சையாகப் போட்டியிட்டு 196 வாக்குகள் மட்டுமே பெற்றுத் தோல்வியடைந்தார்.
# மாநெல்லூர்

**மாநெல்லூர்** ( *Manellore*)என்ற கிராமம் திருவள்ளூர் மாவட்டத்தில் உள்ள கும்மிடிப்பூண்டி வட்டத்தைச் சார்ந்த ஒரு ஊராட்சி ஆகும்.
# மாநெல்லூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 16,116 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். கும்மிடிப்பூண்டி மக்களின் சராசரி கல்வியறிவு 70% ஆகும், இதில் ஆண்களின் கல்வியறிவு 77%, பெண்களின் கல்வியறிவு 63% ஆகும். இது இந்திய தேசிய சராசரி கல்வியறிவான 59.5% விட கூடியதே. கும்மிடிப்பூண்டி மக்கள் தொகையில் 13% ஆறு வயதுக்குட்பட்டோர் ஆவார்கள்.
# வே. குமாரசுவாமி

## வாழ்க்கைச் சுருக்கம்

குமாரசுவாமி யாழ்ப்பாண மாவட்டம் சாவகச்சேரியில் வழக்கறிஞர் வேலுப்பிள்ளை என்பவருக்குப் பிறந்தார். ஆசிரியராகத் தனது பணியைத் தொடங்கிய குமாரசாமி சாவகச்சேரி இந்துக் கல்லூரியில் துணை அதிபரானார். பின்னர் துணை உணவுக் கட்டுப்பாட்டதிகாரியாகப் பணியாற்றிய பின்னர், 1948 ஆம் ஆண்டில் தமிழ் காங்கிரசு கட்சி டொன் ஸ்டீபன் சேனாநாயக்கவின் அரசில் இணைந்ததை அடுத்து குமாரசுவாமி நாடாளுமன்ற செயலாளராக நியமிக்கப்பட்டார். துணை நிதி அமைச்சராகவும், துணை உணவு, விவசாய அமைச்சராகவும் பணியாற்றினார். 1953 ஆம் ஆண்டில் தமிழ்க் காங்கிரசு கட்சி அரசில் இருந்து விலகினாலும், குமாரசுவாமி ஆளும் ஐக்கிய தேசியக் கட்சியில் இணைந்திருந்தார். ஐக்கிய தேசியக் கட்சி சிங்களம் மட்டும் சட்டத்திற்கு ஆதரவு தெரிவித்ததை அடுத்து குமாரசுவாமி 1956 இல் அக்கட்சியை விட்டு வெளியேறினார். பின்னர் மார்ச் 1960, 1970 தேர்தல்களில் தமிழ்க் காங்கிரசின் சார்பில் போட்டியிட்டுத் தோல்வியடைந்தார். 1977 தேர்தலில் சுயேட்சை வேட்பாளராகப் போட்டியிட்டு மீண்டும் நவரத்தினத்திடம் தோற்றார்.
# வே. குமாரசுவாமி

## சமூகப் பணி

குமாரசாமியின் முயற்சியினால் சாவகச்சேரியில் நீதிமன்றம் ஒன்று உருவானது.
# போரிசு நெம்த்சோவ்

**போரிசு இயெஃபிமோவிச் நெம்த்சோவ்** (*Boris Yefimovich Nemtsov*, ; 9 அக்டோபர் 1959 &ndash; 27 பெப்ரவரி 2015) உருசிய அறிவியலாளரும் தாராளமயவாத அரசியல்வாதியும் ஆவார். 1990களில் அப்போதைய அரசுத்தலைவர் போரிசு எல்ட்சின் தலைமையில் வெற்றிகரமான அரசியல் வாழ்க்கை அமையப் பெற்றிருந்தார். 2000 முதல் விளாதிமிர் பூட்டினின் ஆட்சியை விமரிசித்து வந்தவர். 2015 பெப்ரவரி 27 அன்று உக்ரைனில் உருசியாவின் பங்கேற்பு குறித்தும் நாட்டில் நிலவும் நிதி நெருக்கடி குறித்தும் பூட்டினின் கொள்கைகளுக்கு எதிராக மாஸ்கோவில் பேரணி ஒன்றை ஒழுங்குபடுத்தும்போது கிரெம்லின் சுவர்கள் மற்றும் செஞ்சதுக்கத்திற்கு 200 மீட்டர்கள் தொலைவில் சுட்டுக் கொல்லப்பட்டார்.  
இறக்கும் வரை நெம்த்சோவ் யாரோசுலாவ் வட்ட பிராந்திய நாடாளுமன்ற உறுப்பினராகவும், உருசியக் குடியரசுக் கட்சி, சொலிதார்னொஸ்த் என்ற எதிர்க்கட்சி இயக்கம் ஆகியவற்றின் தலைவர்களில் ஒருவராகவும் இருந்து வந்தார். விளாதிமிர் பூட்டினின் அரசை விமரிசித்து இவர் பல நூல்களை எழுதி வெளியிட்டுள்ளார்.
# போரிசு நெம்த்சோவ்

## கல்வியும் ஆய்வும்

கார்க்கி அரசுப் பல்கலைக்கழகத்தில் பயின்று 1981 இல் இயற்பியலில் முதுகலைப் பட்டம் பெற்ற இவர், தனது 25வது அகவையில் இயற்பியலிலும், கணிதவியலிலும் முனைவர் பட்டம் பெற்றார். 1990 வரை இவர் கார்க்கி வானொலி-இயற்பியல் கல்விக் கழகத்தில் பணியாற்றி வந்தார். குவாண்டம் விசையியல், வெப்ப இயக்கவியல், ஒலியியல் ஆகியவற்றில் 60 இற்கும் மேற்பட்ட ஆக்கங்களை வெளியிட்டுள்ளார். ஒளியியல் சீரொளி ஒன்றை இவர் கண்டுபிடித்துள்ளார்.
# போரிசு நெம்த்சோவ்

## வெளியிணைப்புகள்

- nemtsov.ru, அதிகாரபூர்வத் தளம் -
- Interview with Boris Nemtsov - பிபிசியின் ஹார்ட்டாக் (7 பெப்ரவரி 2011)
# செங்கோட்டுச்சந்தித் தொகுதி

வடிவவியலில் **செங்கோட்டுச்சந்தித் தொகுதி** அல்லது **செங்குத்துச்சந்தித் தொகுதி** (*orthocentric system*) என்பது ஒருதளத்திலமைந்த குறிப்பிட்ட நான்கு புள்ளிகளைக் கொண்ட கணமாகும். இந்நான்கு புள்ளிகளில் எவையேனும் மூன்று புள்ளிகளைக்கொண்டு உருவாக்கப்படும் முக்கோணத்தின் செங்கோட்டுச்சந்தியாக நான்காவது புள்ளி அமையவேண்டும் என்பதே இத்தொகுதிக்கான வரையறையாகும்.  
நான்கு புள்ளிகள் ஒரு செங்கோட்டுச்சந்தித் தொகுதியாக இருக்கும்பொழுது, அவை ஒவ்வொன்றும் பிற மூன்று புள்ளிகளைக் கொண்டும் வரையப்படும் முக்கோணத்தின் செங்கோட்டுச்சந்தியாக இருக்கும். இவ்வாறு வரையப்படும் நான்கு முக்கோணங்களுக்கும் ஒரே வட்டம் ஒன்பது-புள்ளி வட்டமாக அமையும். இதனால் நான்கு முக்கோணங்களின் சுற்றுவட்டங்களின் ஆரங்கள் சம அளவானதாகும்.
# செங்கோட்டுச்சந்தித் தொகுதி

## பொது ஒன்பது-புள்ளி வட்டம்

செங்கோட்டுச்சந்தித் தொகுதியின் நான்கு புள்ளிகளைக் கொண்டு வரையக்கூடிய நான்கு முக்கோணங்களுக்கும் பொதுவானதாக அமையும் ஒன்பது-புள்ளிவட்டத்தின் மையமானது, அந்த நான்கு புள்ளிகளின் திணிவு மையத்தில் அமையும். அந்த நான்கு புள்ளிகளில் ஏதாவது இரு புள்ளிகளை இணைத்து வரையக்கூடிய ஆறு கோட்டுத்துண்டுகளின் நடுப்புள்ளிகள் வழியாக இந்தப் பொது வட்டம் செல்லும் என்பதால் ஒன்பது-புள்ளி வட்டமையத்திற்கும் அந்த ஆறு நடுப்புள்ளிகளில் எந்தவொன்றுக்கும் இடைப்பட்ட தூரமே ஒன்பது-புள்ளி வட்டத்தின் ஆரமாகவும் இருக்கும்.  
மேலும், தொகுதியின் நான்கு புள்ளிகளில் மூன்றினைக் கொண்டு வரையப்பட்ட முக்கோணத்தின் சுற்றுவட்ட மையத்தையும் அம்முக்கோணத்திற்குச் செங்கோட்டுச்சந்தியாக அமையக்கூடிய தொகுதியின் நான்காவது புள்ளியையும் இணைக்கும் கோட்டுத்துண்டின் நடுப்புள்ளியாகவும் இந்தப் பொது ஒன்பது-புள்ளி வட்டம் அமையும்.  
தொகுதியின் நான்கு புள்ளிகளில் எவையேனும் மூன்றினைக் கொண்டு வரையக்கூடிய நான்கு முக்கோணங்களின் உள்வட்டங்கள், வெளிவட்டங்கள் ஆகிய 16 வட்டங்களையும் இந்தப் பொது ஒன்பது-புள்ளி வட்டம் தொடும்.
# செங்கோட்டுச்சந்தித் தொகுதி

## பொது ஆர்த்திக் முக்கோணம்

செங்கோட்டுச்சந்தித் தொகுதியின் நான்கு புள்ளிகளை இரண்டிரண்டாக இணைக்கக் கிடைக்கும் ஆறு கோட்டுத்துண்டுகளையும் கோடுகளாக நீட்டிக்கும்பொழுது, அவை ஏழு சந்திப்புப் புள்ளிகளைத் தோற்றுவிக்கும். இந்த ஏழு புள்ளிகளில் நான்கு செங்கோட்டுச்சந்தித் தொகுதியின் நான்கு புள்ளிகளாகவும், மீதமுள்ள மூன்றும் குத்துக்கோடுகளின் அடிப்புள்ளிகளாக இருக்கும். இந்த மூன்று குத்துக்கோடுகளின் அடிப்புள்ளிகளை இணைத்து வரையப்படும் முக்கோணமானது, செங்கோட்டுச்சந்தித் தொகுதியின் நான்கு புள்ளிகளைக் கொண்டு வரையக்கூடிய நான்கு முக்கோணங்களுக்கும் பொதுவான ஆர்த்திக் முக்கோணமாகும்.  
செங்கோட்டுச்சந்தித் தொகுதியின் நான்கு புள்ளிகளில் ஒன்று இந்தப் பொது ஆர்த்திக் முக்கோணத்தின் உள்வட்டமையமாகவும், மீதமுள்ள மூன்று புள்ளிகளும் ஆர்த்திக் முக்கோணத்தின் வெளிவட்டமையங்களாகவும் அமைகின்றன. மேலும் மூலத்தொகுதியிலுள்ள நான்கு புள்ளிகளில் பொது ஒன்பது-புள்ளி வட்டமையத்திற்கு அருகாமையிலுள்ள புள்ளியே பொது ஆர்த்திக் முக்கோணத்தின் உள்வட்டமையமாக இருக்கும். இதன்படி, ஒரு முக்கோணத்தின் உள்வட்டமையமும் அதன் வெளிவட்டமையங்களும் ஒரு செங்கோட்டுச்சந்தித் தொகுதியாக இருக்குமென்பதை அறியலாம்.
# செங்கோட்டுச்சந்தித் தொகுதி

## இயலுறு அமைப்பு

செங்கோட்டுச்சந்தி தொகுதியின் நான்கு புள்ளிகளில், ஆர்த்திக் முக்கோணத்தின் உள்வட்டமையமாக அமையும் புள்ளியை *H* என்றும் மீதமுள்ள மூன்று புள்ளிகளை *A*, *B*, *C* எனவும் குறித்தல் வழமையாகக் குறிக்கப்படுகின்றன. இநத இயலுறு அமைப்பில் (normalized configuration) *H* புள்ளியானது எப்பொழுதும் முக்கோணம் *ABC* இன் உட்புறத்திலும். முக்கோணம் *ABC* ஒரு குறுங்கோண முக்கோணமாகவும் இருக்கும். தொகுதியின் நான்கு புள்ளிகளைக்கொண்டு வரையக்கூடிய நான்கு முக்கோணங்கள் * ABC* , *ABH* , *ACH* , *BCH* ஆகும். தொகுதியின் நான்கு புள்ளிகளை இரண்டிரண்டாக இணைக்கக் கிடைக்கும் ஆறு கோட்டுத்துண்டுகள்: *AB*, *AC*, *BC*, *AH*, *BH*, *CH.* இக்கோடுகளால் கிடைக்கும் ஏழு சந்திப்புப் புள்ளிகள்: *A*, *B*, *C*, *H* (செங்குத்துச்சந்தித் தொகுதியின் நான்கு புள்ளிகள்); *H*<sub>A</sub>, *H<sub>B</sub>*, *H<sub>C</sub>* (முக்கோணம் *ABC* குத்துக்கோடுகளின் அடிப்புள்ளிகள் மற்றும் ஆர்த்திக் முக்கோணத்தின் உச்சிகள்).
# செங்கோட்டுச்சந்தித் தொகுதி

## செங்குத்து அச்சுகள்

ஒரு செங்கோட்டுச்சந்தித் தொகுதியின் நான்கு புள்ளிகளால் அமையக்கூடிய நான்கு முக்கோணங்கள் ஒவ்வொன்றிலும் ஆர்த்திக் முக்கோணத்தின் பக்கங்கள் அதன் மூல முக்கோணத்தின் பக்கங்களைச் சந்திக்கும் மூன்று புள்ளிகளின் வழியாகச் செல்லும் கோடு **ஆர்த்திக் அச்சு** அல்லது **செங்குத்து அச்சு** என அழைக்கப்படுகிறது. எனவே ஒரு செங்கோட்டுச்சந்தித் தொகுதிக்கு நான்கு ஆர்த்திக் அச்சுகள் உள்ளன.  
செங்கோட்டுச்சந்தித் தொகுதியின் இயலுறு அமைப்பில், முக்கோணம் *ABC* இன் ஆர்த்திக் முக்கோணம் *H<sub>A</sub>H<sub>B</sub>H<sub>C</sub>* ஆகும். இதில் ஆர்த்திக் முக்கோணத்தின் பக்கங்கள் *H<sub>B</sub> * *H<sub>C</sub>*, *H<sub>A</sub> * *H<sub>B</sub>*, *H<sub>A</sub> * *H<sub>C</sub>* மூன்றும் மூலமுக்கோணம் *ABC* இன் பக்கங்கள் *BC* , *AB* , *AC* ஐ சந்திக்கும் புள்ளிகள் முறையே *O<sub>A</sub>*, *O<sub>C</sub>*, *O<sub>B</sub>* எனில், இம்மூன்று புள்ளிகளின் வழியே செல்லும்கோடு ஆர்த்திக் அச்சாகும்.  
இதே போல தொகுதியின் மற்ற மூன்று முக்கோணங்களும் (*ABH*, *ACH* and* BCH*) ஆர்த்திக் அச்சுகளைக் காணலாம்.
# செங்கோட்டுச்சந்தித் தொகுதி

## வேறுசில பண்புகள்

- செங்கோட்டுச்சந்தித் தொகுதியின் நான்கு புள்ளிகளால் உருவாக்கக்கூடிய நான்கு முக்கோணங்களின் ஆய்லர் கோடுகளும் அந்தந்த முக்கோணங்களின் ஆர்த்திக் அச்சுகளுக்குச் செங்குத்தாக இருக்கும்.
- செங்கோட்டுச்சந்தித் தொகுதியின் நான்கு புள்ளிகளில் இரண்டிரண்டாக இணைத்து வரையக்கூடிய ஆறு கோட்டுத்துண்டுகளும் ஒன்றுக்கொன்று செங்குத்தாக இருக்கும் இருகோட்டுத்துண்டுகளைக் கொண்ட மூன்று சோடி கோட்டுத்துண்டுகளாக அமையும். மேலும் கீழே தரப்பட்டுள்ள முடிவும் உண்மையாக இருக்கும்:
:<math> AB^2 + CH^2 = AC^2 + BH^2 = BC^2 + AH^2 = 4R^2 </math>  
இதில் *R* -நான்கு முக்கோணங்களின் சமஅளவுச் சுற்றுவட்ட ஆரமாகும். சைன் விதியைப் பயன்படுத்தக் கிடைக்கும் முடிவு:
:<math> \frac{BC}{\sin{A}} = \frac{AC}{\sin{B}} = \frac{AB}{\sin{C}} = \frac{HA}{|\cos{A}|} = \frac{HB}{|\cos{B}|} = \frac{HC}{|\cos{C}|} = 2R. </math>
- புயூர்பாக் தேற்றத்தின்படி, ஒரு முக்கோணத்தின் ஒன்பது-புள்ளி வட்டமானது, அம்முக்கோணத்தின் உள்வட்டம் மற்றும் மூன்று வெளிவட்டங்களையும் தொட்டவாறு அமையும். மேலும் செங்கோட்டுச்சந்தித் தொகுதியின் நான்கு முக்கோணங்களுக்கும் ஒன்பது-புள்ளி வட்டம் பொதுவானதாக இருக்குமென்பதால் அந்தப் பொது ஒன்பது-புள்ளி வட்டம், நான்கு மூலமுக்கோணங்களின் உள்வட்டங்கள் மற்றும் வெளிவட்டங்களைத் தொடும், அதாவது மொத்தம் 16 வட்டங்களைத் தொட்டவாறு அமைந்திருக்கும்.
- செங்கோட்டுச்சந்தித் தொகுதியின் நான்கு புள்ளிகளின் வழியாகவும் செல்லும் ஒரே கூம்பு வெட்டு செவ்வக அதிபரவளையம் ஆகும்.